b"\n_START_ARTICLE_\nMol\xc3\xad de la Llosa\n_START_SECTION_\nDescripci\xc3\xb3\n_START_PARAGRAPH_\n\xc3\x89s un mol\xc3\xad enclavat al mig de la vall de la Llosa, a 1600-1500 m d'altitud, per on passa el riu de la Llosa, d'orientaci\xc3\xb3 nord-sud. Quan l'aigua surt del mol\xc3\xad, hi ha un desnivell del terreny que origina un gran salt d'aigua. \xc3\x89s un mol\xc3\xad molt malm\xc3\xa8s, que conserva l'estructura per\xc3\xb2 el sostre i teulada ha estat ensorrada. La construcci\xc3\xb3 de l'edifici \xc3\xa9s en planta rectangular, tres pisos i coberta de dues vessants amb teules \xc3\xa0rabs i murs en paredar o ma\xc3\xa7oneria. Quant als materials s\xc3\xb3n c\xc3\xb2dols de pedra de mida mitjana i en els acabaments d'una de les obertures o finestra de la fa\xc3\xa7ana sud veiem maons vista, per la qual cosa va ser utilitzat fins al segle XX. A l'exterior queden restes del que fou la s\xc3\xa9quia que duia l'aigua al mol\xc3\xad, tot cobert per vegetaci\xc3\xb3 en l'actualitat. Tamb\xc3\xa9 hi ha restes d'una estructura annexa que amb molta probabilitat, feia la funci\xc3\xb3 de magatzem. A l'interior del mol\xc3\xad queden alguns mecanismes amb els que es treballava al mol\xc3\xad: moles i d'altes."